Osnovna šola Šenčur

Pipanova cesta 43

4208 Šenčur

Datum: februar 2020

**Spoštovani starši bodočih prvošolcev!**

Tudi v šolskem letu 2020/21 bo  **v 1. razredu ponujen neobvezni izbirni predmet** tuj jezik – angleščina. Izbirni predmeti se ocenjujejo in so del razširjenega programa osnovne šole, za učence 1. razreda bo ocena opisna. Učenec lahko napreduje le, če dosega standarde znanja pri vseh predmetih, tudi pri izbirnih. Izbirni predmet angleščina se izvaja **2 uri tedensko**.

Učne vsebine bodo primerne starosti učencev in njihovim izkušnjam iz vsakdanjega življenja, saj se učenje tujega jezika povezuje s cilji in vsebinami drugih predmetov. Cilji in standardi bodo usmerjeni v poslušanje, slušno razumevanje in govorjenje. Pouk bo vseboval različne krajše aktivnosti, vključeval bo veliko igralnih in gibalnih dejavnosti, posebna skrb pa bo namenjena motivaciji in ustvarjalnosti učencev. Zgodnje učenje tujih jezikov učencem prinaša kar nekaj prednosti: daljšo izpostavljenost jeziku in senzibilizaciji za učenje tujega jezika, strpnejši odnos do drugačnosti, oblikovanje drugačnega in širšega pogleda na svet ter povezovanje neformalnega učenja v predšolskem obdobju s formalno obliko v prvem razredu.

Podrobnejši učni načrt predmeta je objavljen na spletnih straneh Ministrstva za izobraževanje, znanost in šport RS:

<https://www.gov.si/assets/ministrstva/MIZS/Dokumenti/Osnovna-sola/Ucni-nacrti/izbirni/Neobvezni/TJ_prvi_razred_izbirni_neobvezni.pdf>

**Če se odločite za izbiro, mora otrok pouk obiskovati od začetka do konca, pri tem predmetu bo tudi ocenjen.** Ocena se vpiše v spričevalo.

**Odjava septembra ali med šolskim letom ni možna.**

Prosimo vas, da **svojo odločitev potrdite s podpisom in nam podpisano izjavo (v vsakem primeru) vrnete ob vpisu.**

mag. Majda Vehovec, l.r.

ravnateljica

----------------------------------------------------odreži in vrni ------------------------------------------------------------------------------

Podpisani\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ želim, da moj otrok\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

v šolskem letu **2020/2021** (ustrezno obkroži)

**OBISKUJE NE OBISKUJE**

neobvezni izbirni predmet tuj jezik – angleščina.

V \_\_\_\_\_\_\_\_\_\_\_\_\_\_\_\_ datum \_\_\_\_\_\_\_\_\_\_\_\_\_ PODPIS: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_